
Par Jāņa Irbes iecelšanu Madonas Bērnu un jaunatnes sporta skolas direktora amatā

Saskaņā ar Madonas novada pašvaldības 2026. gada 30. aprīļa iekšējo normatīvo aktu Nr. 13 “Madonas novada pašvaldības dibināto izglītības iestāžu vadītāju vakanto amata konkursu nolikums”, līdz 2026. gada 20. jūlijam tika izsludināta pieteikumu iesniegšana konkursam uz Madonas Bērnu un jaunatnes sporta skolas direktora amatu, kas kļūs vakants 2026. gada 18. augustā.
Madonas Bērnu un jaunatnes sporta skolas direktora amata pretendentu izvērtēšanas komisija (turpmāk – Komisija) 2026. gada 27. jūlijā veica Madonas Bērnu un jaunatnes sporta skolas direktora amata pretendentu izvērtēšanu. Apkopojot Komisijas locekļu novērtējumu konkursa nolikuma noteiktajā kārtībā, nolemts virzīt pretendentu Jāni Irbi iecelšanai Madonas Bērnu un jaunatnes sporta skolas direktora amatā.
Noklausījusies pašvaldības izpilddirektora U. Fjodorova sniegto informāciju, pamatojoties uz Pašvaldību likuma 10. panta pirmās daļas 10. punktu un 22. panta pirmās daļas 4. punktu, atklāti balsojot: PAR – 16 (Agris Lungevičs, Aigars Šķēls, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Jānis Erels, Māris Justs, Rūdolfs Medenis, Valda Kļaviņa, Zigfrīds Gora, Māris Olte), PRET – NAV, ATTURAS – NAV, Madonas novada pašvaldības dome NOLEMJ:

1. Iecelt Jāni Irbi, [..], Madonas Bērnu un jaunatnes sporta skolas direktora amatā.
2. Uzdot Madonas novada pašvaldības izpilddirektoram ar 2026. gada 18. augustu slēgt darba līgumu ar J. Irbi.



Domes priekšsēdētājs							A. Lungevičs

